Garsas įrašinėjamas.
Gerai, štai. Mūsų vaizdas.
Pirmas dublis.
Gerai, Aronai. Paprašysiu žengti didelį žingsnį atgal
ir vėl sugrįžti į priekį.
Parodyk nusiteikimą, atsilošk.
ARONAS HERNANDESAS SAUGAS
- Taigi, atsitraukti... - Didelį žingsnį atgal.
Šitaip? Ir tuomet?
Judesiai į šonus – nesvarbūs.
Tik prieik.
Tai prieš tai žengsiu į priekį, štai taip.
- Būtent. Puiku. - Gerai.
- Nebūtinai turi jas sunerti. - Sunersiu.
Filmuojam.
Gerai.
Gerai. Grįžk atgal. Dar kartą, tik atrodyk laimingesnis.
Taip.
- Tavo graži šypsena. - Noriu laimingos.
Labai gražu.
- Leiskite. - Gerai. Štai taip.
Štai taip, labai gražu. Tobula.
Vaje.
Vadinau jį Čiku.
DEJONAS BRANČAS PUOLĖJAS
Tikiuosi, žmonės nesupras klaidingai.
Žinai, koks žmogus
yra iš esmės.
Ir smerkti gali tik už tai, ką matai.
Yra akimirkų,
kai galvoju: „Reikėjo tą pamatyti“...
„Dejonai, turėjai pamatyti.“
Naujosios Anglijos „Patriots“ žaidėjas Aronas Hernandesas buvo
suimtas ir išvestas iš namų su antrankiais.
Aronui Hernandesui šiandien pateikti kaltinimai žmogžudyste.
27-erių Odinas Loidas buvo žiauriai nužudytas.
Aronui Hernandesui pareikšti du nauji kaltinimai žmogžudyste.
Aronas Hernandesas gali būti pirmasis serijinis žudikas NFL.
PRIEŠ 3 METUS 2010 M. BALANDIS
MES NE TIK SURENKAME TALENTUS, MES SUBURIAME KOMANDĄ
Taip, čia Beličikas.
2010 M. NFL ŠAUKIMAI „PATRIOTS“ ŠTABAS
Ką turit?
2010 m. šaukimai buvo ypač svarbūs mūsų ateičiai.
Daugelis mūsų senųjų žaidėjų po truputį pasitraukė.
Tad norėdami išsilaikyti, turėjome gerai pasirinkti šaukimuose.
2010 m. buvo tikrai labai svarbūs „Patriots“ komandai.
Talentai po truputį traukėsi, tad apėmė jausmas,
kad franšizei gresia nuosmukis.
M. HOLĖJUS ŽURNALISTAS
Jiems reikėjo šviežio kraujo.
Tad šaukimuose pakviesti žaidėjai tikrai viską labai pakeitė.
Dirbame su 6.40.
Bilai, jie turi užbaigti.
Gerai, Džonai, užsirašyk vardą.
Devinas Makortis, gynėjas iš Ratgerso.
Man buvo garbė dalyvauti tų metų šaukimuose.
Jiems reikėjo naujo režimo, naujo gynėjo, kuris ateitų
ir pakeistų senesnius žaidėjus.
Devinai, čia treneris Beličikas. Kaip sekasi?
Kviečiame tave į Naujosios Anglijos „Patriots“.
Tad norėjau paskambinti ir pasveikinti
tapus mūsų komandos nariu.
Pirmieji keturi ar penki ratai tuose šaukimuose
„Patriots“ dinastijai tapo antrąja banga,
ir mes tuo labai didžiuojamės.
Džoni, užsirašyk vardą.
G-R-O-N...
K-O-V-S-K-I-S.
Saugas.
42-uoju pasirinkimu 2010 m. NFL šaukimuose
Naujosios Anglijos „Patriots“ pakvietė Robą Gronkovskį,
saugą iš Arizonos.
Kai mane pasirinko „Patriots“, labai didžiavausi.
Ant scenos užlipo mano šeima. Mes apsikabinome.
Šaukėme: „Hū, hū, hū, hū!“
ir šokinėjome apsikabinę.
Ir tuomet staiga man paskambino iš „Patriots“.
Ką gi, Robai.
Ir pasakė: „Klausyk, Robai
jau gali eiti nuo scenos. Jau gana.“
Sėdėjau ir galvojau: „Oho, jau patekau į bėdą.
Per pirmas penkias minutes „Patriots“ komandoje jau patekau į bėdą.“
Įsivaizdavau, kad Bilas sėdi ir galvoja:
„Kurių galų mes pasirinkome tą vaikį?“
2-AS RATAS
Pažvelkit.
Viešpatie, pasigailėk.
„Patriots“ kaip reikiant pasirinko. Jie pasirinko du saugus –
Robą Gronkovskį ir Aroną Hernandesą.
O dabar kitu pasirinkimu, iš viso 113,
jie renkasi Aroną Hernandesą, kuris, beje, yra iš Bristolio Konektikute
ir žaidžia futbolą universitete,
ir pernai buvo pripažintas geriausiu saugu.
Gavo „John Mackey Award“.
Hernandesas – puikus pasirinkimas,
turiu galvoje ne už aikštės ribų,
o aikštėje. Ten jis – kaip siena.
Hernandesas nedaug pasakojo apie savo kriminalinę istoriją Floridoje.
Kitos komandos nesirinko jo dėl problemų.
Žinojome, kad jis turi bėdų,
tačiau šaukimų dieną žiūrėjome pragmatiškai.
Klausykit, mes gauname pirmo rato talentą už ketvirtojo rato kainą.
Jei rizika nepasiteisins, visada galima jo atsisakyti.
Ir Hernandsas ties 25-a.
Hernandeso nebuvo pirmajame rate,
nes jo charakteris – sudėtingas.
Klausimų kelia jo elgesys už aikštės ribų.
Komandos žinojo, kad jis nuolat rūko žolę.
Bet tai – mažiausia bėda.
Esu Aronas Hernandesas iš Bristolio Konektikute.
Žaidžiu Bristolio Centro mokykloje.
PRIEŠ 4 METUS 2006 M. RUDUO
Arono Hernandeso vaikystė buvo sudėtinga.
Jis stengėsi surasti savo vietą mokykloje ir tapo futbolo žvaigžde.
Bet kai jam suėjo 16-a,
mirė jo tėvas, kuris jį auklėjo gan griežtai,
ir Arono gyvenimas pasikeitė.
Jis susidėjo su chuliganais ir pasuko kitu keliu.
Ir tuo metu, kai šis vaikis tvarkėsi su šiais dalykais,
juo domėtis ėmė rimti koledžai.
Floridos „Gators“
ir jų vyr. treneris Urbanas Mejeris.
Urbanas Mejeris, Floridos „Gators“ vyr. treneris,
nuėjo pas Arono mokyklos direktorių ir pasakė:
„Norime matyti jį pas save Floridoje.“
Pasiruošt. Pirmyn!
2007 M. PAVASARIS
Aronas atvyko į Floridą būdamas vos 17-os,
ir juo dar niekas netikėjo.
Tuo pačiu laikotarpiu bare susiginčijo
dėl 12 dol. sąskaitos.
Hernandesas susimušė su baro šeimininku.
Jis taip stipriai trenkė, jog šiam plyšo ausies būgnelis.
Tačiau Floridoje tokiems žaidėjams padėdavo išsisukti.
Aronas gavo advokatą, ir viskas buvo užglaistyta.
Kai po incidento bare jis išsisuko,
suprato, jog priklauso „Futbolo korporacijai“,
kad jei prisidarai bėdų, nebūtinai patenki į bėdą.
NFL NAUJOKŲ SIMPOZIUMAS 2010 M.
Jūs visi žengiate į vadinamąją Nacionalinę Futbolo Lygą.
Jūs nemėginate patekti.
Neprašote, kad priimtų, o jau esate lygoje.
Ir jei galvojate, kad pinigai pakeis jus į gerą pusę,
tai tik mėginate apgauti save.
Jei jums jau dabar patinka kanapės,
tai pirksite ją dar didesniais kiekiais.
Jei...
Norite, kad jums meluočiau,
kaip tą daro kiti, kai čia ateina.
Kai Badis Rajanas manęs atsisakė, 3 metus žaidžiau Filadelfijoje,
ir atsisakė, nes negalėjo nuo manęs priklausyt.
Jie liepė man susirinkti daiktus ir eiti lauk.
Teko būti protingesniam.
Pirmas klausimas. Gale.
Tik norėjau paklausti, ką pakeitėte
po to, kai jūsų atsisakė ir išvykote į Minesotą.
Žmogau, turi susiimti.
Turi liautis sau meluoti. Aš nustojau rūkyti žolę.
Nustojau daryti tuos dalykus, kuriuos dariau,
pasirūpinau, kad kūnas būtų geros formos, kad galėčiau ilgai bėgti.
Paprašiau draugų man neskambinti.
Dabar jums tai turėtų būti kryžkelė,
kurioje jūs nuspręsite susiimti,
kol jūsų dar nesuėmė, nes jus pričiups.
Jus pričiups.
2010 M. TRENIRUOČIŲ STOVYKLA
Prasideda „Patriots“ treniruočių stovykla.
Žaidėjai, kurie bus ypač stebimi – naujieji saugai,
įskaitant naujokus Robą Gronkovskį ir Aroną Hernandesą.
Sezono laukiama su optimizmu.
Kai „Patriots“ pakvietė Aroną Hernandesą,
manau, Beličikas galvojo: „Turiu sukūręs kultūrą,
kiti žaidėjai jį pažiūrės.
Jis – puikus žaidėjas. Jis padės mums laimėti.“
Aronas labai tiko tam, kuo stengėsi būti „Patriots“.
Sustatyti ir pagerinti puolimą.
Jis taip savimi pasitikėjo,
kad tikėjosi, jog visi deriniai bus pritaikomi jam. Ir...
jis žinojo, kad yra geras žaidėjas, toks ir buvo.
Breidis išsisuka.
Hernandesas.
Nesustoja ties 15-a, jau ties 2-a.
„Patriots“ iš tiesų paruošė naujo stiliaus puolimą,
įtraukdami du saugus.
Breidžio metimas į galinę zoną,
naujokas pagauna. Robo Gronkovskio įvartis.
Juos abu tikrai sunku uždengti.
Vis dar bėga palei šoninę liniją.
Įžaidėjo jiems nepastatysi, jie per dideli.
Nuo jų apsiginti nebuvo galima, nes jie buvo staigūs ir greiti.
Hernandesas išsisuka nuo puolėjo. Neįtikėtina.
Išeinu kasdien, stoviu, kur liepia.
Išeinu ir stengiuosi iš visų jėgų, atlieku derinius.
Jis – siaubingas varžovas.
Jo neįmanoma pagauti,
jį gali pastatyti beveik bet kur.
Kai Aronas Hernandesas prisijungė, laimėjo 14 rungtynių pirmaisiais metais.
Ir kitais metais mes patekome į Supertaurę.
46-OJI SUPERTAURĖ 2012 M. VASARIO 5 D.
Per vidurį, išsilaisvina, Hernandesas pelno taškų.
Breidis prie galinės zonos. Ten laukia Hernandesas. Perimtas.
Niujorko „Giants“ – Supertaurės čempionai.
Sunkios rungtynės.
Mes pralaimėjome, bet galvojau: „Mes sugrįšime.“
Prieš metus turėjom 14 pergalių ir 2 pralaimėjimus,
tada patekome į Supertaurę. Mes nesustosime.
Kitą kartą laimėsime.
2012 M. PRIEŠSEZONIS
Aronui Hernandesui pasiūlė solidų sutarties pratęsimą
5-iems metams, o kontrakto suma gali siekti 40 mln. dol.
- Sveikinu. - Ačiū.
Kaip sureagavote į tokias puikias naujienas?
Tai – komanda, kuri ne tik pakeitė mano ateitį,
turiu galvoje užmokestį, bet ir mane kaip žmogų,
nes negali ateiti ir imti beatodairiškai elgtis.
Aronas Hernandesas savo interviu
atsakinėdavo klišėmis, tad visad galvodavai: „Kas čia buvo?
Ką turi galvoje, beatodairiškai?
Taigi, kas tai...? Ką tai reiškia?“
To aš ar kas kitas turėjo paklausti, bet nepaklausėme.
Jums gims vaikelis?
Taip. Netrukus gims duktė. Taip.
- Pačiu laiku. - Lapkričio 12 d. Taip, pačiu laiku.
- Ačiū, Aronai. - Ačiū.
Sveikinimai.
Taigi, jis išsakydavo kažkokias nuotrupas,
iš to, kas vyko... jo galvoje.
Hernandesas padarė įspūdį.
Kaip jis šiandien atėjo.
Manau, jis turi gerą širdį.
Jis – geras vyrukas.
Jis sakė, kad turi būti atsargus su žmonėmis, kurie jį supa.
Jis pats pripažįsta.
Jis tiek daug uždirba.
Žinojome, kad yra bėdų
už aikštelės ribų.
Bet tikėjomės ir troškome,
kad „Patriots“ komandos atmosfera jį paveiktų.
Jo žinutė: „Noriu, kad žaistum čia kitus 7 sezonus“,
tas parodymas, kad jis nori, jog būčiau jo šeimos dalimi, yra labai svarbus.
Mudu su Aronu nuoširdžiai jautėme
tarpusavio ryšį ir meilę.
Kaskart mane pamatęs, jis pabučiuodavo mane į žandą.
Aš tą darau su savo sūnumis.
Manau, jam buvau kaip tėvo įsikūnijimas.
68-ERIŲ MAIRA KRAFT MIRĖ NUO VĖŽIO
Pamenu, kai mano mieloji žmona Maira mirė susirgusi kiaušidžių vėžiu,
Aronas išrašė man 50 000 dol. čekį,
prisidėdamas prie Mairos atminimui įkurto labdaros fondo.
Pasakiau: „Aronai, tai labai gražu. Bet neprivalai to daryti.
Mes jau pasirašėme sutartį.“
Ir jo akyse ėmė kauptis ašaros.
„Ne“, – pasakė jis, – „Tai svarbu man. Noriu tą padaryti jums.“
Mane tai labai sujaudino.
- Gerai! - Taip.
Jaučiau, kad jis buvo tuo mūsų norimu tobulu „Patriots“ nariu.
Visad norėjau žaisti „Patriots“,
nes jie nuolat laimėdavo.
Kai patekau į komandą,
buvo mano dešimtasis NFL sezonas.
Nebuvau žaidęs atkrintamosiose.
Žaidžiau daugelyje vidutinių komandų.
Stebėti treniruotę buvo smagu.
Mane žavėjo Arono sportiškumas.
Jis buvo įspūdingas.
Tad galvojau: „Ką gi, mano galimybės patekti į Supertaurę didelės.“
Bet netrukus supratau, jog kažkas vyksta.
Jaučiau povandenines sroves.
Treniruočių stovykloje Vesas Velkeris prilėkė prie manęs,
sugriebė už pečių
ir pasakė: „Brendonai,
tavo spintelė yra tarp Gronko ir Arono Hernandeso.
Taigi, Aronas... glostinės savo genitalijas priešais tave.
Pasakos, kaip maudosi su savo motina.
Nekreipk į jį dėmesio.
Tiesiog nekreipk dėmesio.“
Vesas žiūrėjo į mane labai sunerimęs.
Maniau, Aronas – geras vaikis.
Mano spintelė buvo greta jo, stengiausi jam padėti, kalbėtis su juo.
Bet tuo pat metu,
nežinau, buvo...
VESAS VELKERIS PUOLĖJAS
...buvo gana aišku, kad yra kažkokių problemų.
Kas gero, Brendonai?
Rūbinėje
mes prikalbame bjaurių dalykų.
...mes juos... išdulkinom per visus galus!
Bet tai, ką sakydavo Aronas,
netilpo į rūbinės kalbų normas.
Jis išsiliedavo ant žaidėjų, sakydamas: „Suknisti šūdžiai.“
Sakydavo, kad išdaužys juos. „Nudėsiu tave, bliamba.“
Ir aš tokių dalykų taip paprastai nepriimu.
Kai Aronas įsišėldavo,
Dejonas prieidavo prie jo ir tyliai pasikalbėdavo.
Aš turbūt...
turėjau su Aronu artimiausią ryšį.
Mudu buvome kaimynai. Jis gyveno kitoje gatvės pusėje priešais.
Jo draugė ateidavo padėti su vaikais.
Kai Aronas imdavo siautėti,
treneris visuomet klausdavo manęs: „Ar viskas gerai?
Ar viskas gerai? Ar viskas gerai?“
Tarsi galvodavo: „Reikia paklausti Dejono.“
Septyni prieš septynis, raudonam plote.
Pamenu, vienu metu
darėme prasiveržimo pratimą su Tomu.
Aronas buvo apsiavęs gumines šlepetes,
darė tą pratimą, juokėsi ir kvailiojo su kamuoliu,
vadino Bilą Beličiką „Tėtuku“.
Padėk! Nustok!
Tomas tarsi sakė: „Žmogau, varyk iš čia.
Kokį velnią išdarinėji?
Varyk lauk iš aikštės.“
Tai įsiutino Aroną. Jis pažėrė riebių keiksmažodžių.
Visa aikštė skambėjo.
Ir dažniausiai Bilas į tai nereaguoja.
Gerai.
Spirkit nuo rankų.
Pamenu, treniruotėje reikėjo spirti kamuolį iš rankų.
Mes gaudėme kamuolius, o Aronas sėdėjo toks:
„Esu geriausias gaudytojas komandoje. Kodėl aš ne aikštėje?“
Tikrai, naujokas sėdi ir taip kalba.
O Bilas tik juokiasi.
Ir aš ne...
Galvoju: „Kodėl jam patinka tas vyrukas? Nesuprantu.“
Bet kai turi tokį talentą,
žmonės taikstosi.
Tai man priminė laikus komandose,
kuriose žvaigždėms buvo leidžiama viskas.
Nesvarbu, kaip laimi, svarbu pergalė.
Op!
Breidžio perdavimas...
Pagavo! Hernandesas, „Patriots“ įvartis.
Perdavimas atgal Breidžiui, šis pažiūri, į kairę.
Hernandesas prasimuša į įvarčių zoną.
Smagu matyti Aroną Hernandesą taip žaidžiantį.
Apgaulingas derinys. Breidis meta. Įvartis, N. Anglija.
Aronas Hernandesas.
Jis daro tiek daug įvairių dalykų. Puikus žaidėjas.
Dar viena pergalė.
Aronas nuolat krėsdavo kvailystes.
Nervindavo žmones.
Bet, manau, dažniausiai aikštėje ir rūbinėje
mes kontroliavome situaciją.
Už aikštės ribų viskas buvo kitaip.
Visiškai kitaip.
Kaip manai, už kiek tave nužudytų?
Jei siūlytų 50 dol.,
- supyktum? - Nelabai.
Kaip manai, kiek galėtų pasiūlyti?
Manau, būtum vertas mažiausiai
100 gabalų, bičiuli.
Nekomentuosiu.
Aronas nuolat kažką veikdavo naktimis.
Visi sakė:
„Nesibičiuliauk su Čiku.“
Tai buvo kodas.
„Savo paties labui nesibičiuliauk su Aronu.“
Tad kažkas buvo žinoma.
Kai kurie personalo nariai
žinojo, kad jis leidžia laiką su savo draugais
iš savo gimtojo Bristolio Konektikute.
Aronas užsimindavo, kad leidžia laiką su draugais iš Bristolio.
Daugelis nemanė, kad jam tai į naudą.
Mačiau tuos draugus.
Daug kartų prašiau jo,
kad nebendrautų su tam tikrais žmonėmis.
„Dabar tu kitame pasaulyje, tau to nebereikia.“
Tų konfliktų ir kvailysčių.
Sakiau: „Aronai, tai – kvaila.“ Bet...
jis vis tiek niekaip negalėjo atsiriboti nuo to tamsaus pasaulio.
Tyrėjai ieško priežasčių,
kodėl buvo nužudytas 27-erių Odinas Loidas.
Odino Loido kūnas rastas pirmadienį statybų zonoje.
27 metų vyras buvo žiauriai nužudytas
vos už pusantro kilometro nuo „Patriots“ saugo A. Hernandeso milijono vertės namo.
Antradienio vakare policija lankėsi Arono Hernandeso namuose.
Tyrėjai dar nepaskelbė jo įtariamuoju,
bet netoli nusikaltimo vietos buvo surastas jo visureigis,
ir tai atvedė tyrėjus prie jo durų.
Jis nebuvo suimtas.
Tik apklaustas.
Su Aronu apie tai daug nekalbėjau.
Labiau klausiau, kaip jis laikosi.
Pamenu, sakiau jam:
„Taip, žmogau, viskas bus gerai.“
Nerealu,
kaip greitai viskas pasikeitė.
NORT ATLBORAS
Vykstantis tyrimas sukėlė šurmulį
prie Hernandeso namų.
„ABC News“ pranešė, kad 23 metų vyras
tyčia sugadino sudėtingą savo namo apsaugos sistemą
ir sudaužė savo mobilųjį telefoną prieš atiduodamas jo dalis tyrėjams.
Policija rado įrašą, iš kurio aišku, kad Aronas ir auka
drauge leido laiką pirmadienį po vakaro, kurį praleido drauge.
Visos strėlės ima skrieti jo kryptimi,
ir tai nežada nieko gero įžymiajam „Patriots“ saugui.
Kas nutiko pirmadienio naktį?
Galite pasakyti, kas nutiko?
Jūs susijęs su šia žmogžudyste?
Nieko nenorite pasakyti? Jus suėmė?
Bėdų spaudžiamas „Patriots“ saugas
ketvirtadienį leido ne namuose.
Iš pradžių jis nuvyko į „Gillette“ stadioną.
Ir nuskubėjo į vidų.
Sužinojau, kad jis kilnoja svorius.
Iškart ten nuėjau ir paklausiau: „Aronai, pasakyk, ar tu tą padarei?
Nes jei taip, neabejoju, turėjai rimtą priežastį.
Pasamdysiu tau geriausią advokatą
ir užmokėsiu už jį.“
Jis pažvelgė man į akis
ir nė nemirktelėjęs atsakė:
„Pone Kraftai, aš to nepadariau. Aš buvau Rod Ailande“ ar panašiai.
Ir kai jis tą pasakė, aš juo patikėjau.
Jis tikrai pakeitė mano gyvenimą, mano požiūrį į žmones, nes...
tai tik... aš...
Iki šiol
negaliu patikėti, kad mane taip apgavo.
PO 7 DIENŲ 2013 M. BIRŽELIO 26 D.
Aronui Hernandesui šiandien pateikti kaltinimai žmogžudyste.
Jis pasirašė 40 mln. dol. sutartį su „Patriots“,
jo laukė puiki ateitis. Netelpa galvoje.
Aroną išvedė iš savo namų surakintą antrankiais,
tą vaizdą transliavo visos televizijos.
Pamenu, galvojau, kad ir kokius šiltus jausmus jaustume Aronui,
rodos, jis padarė nedovanotiną dalyką,
ir jis negali... Jis nebegali likti mūsų komandoje.
Ne, tai juokinga. Aš išsiaiškinsiu.
Tuo metu mano tėtis su Bilu buvo išvykę iš šalies,
bet jaučiau, kad laukti negalime.
Tad paskambinau tėčiui, ir jis pritarė.
Ir mes paskambinome Bilui.
Bilas turėjo įprotį
viską pamatuoti. Iš pradžių jis sakė:
„Jis dar nepripažintas kaltu.“
Jis galvojo apie komandą.
Jis nenorėjo prarasti puikaus žaidėjo.
Tad Bilas norėjo žaisti iki galo.
O aš jaučiau, kad iki galo jis nežais.
Ir ne dėl to, kaip mes atrodėme,
bet todėl, kad turėjome parodyti pavyzdį:
„Šis vyrukas – žmogžudys.“
Po suėmimo
komanda su juo nebendravo,
bet ženklų buvo ir anksčiau.
Iš esmės jam ant peties sėdėjo velnias,
ir visi jautė, kad vieną dieną jis laimės.
Visi klausinės „Patriots“, ką žinojo komanda,
ar jie stengėsi nieko nematyti?
PO 4 SAVAIČIŲ 2013 M. LIEPOS 24 D.
Gerai,
šiandien pakomentuosiu situaciją su Aronu Hernandesu.
Siaubinga, kai tavo organizacijos narys
dalyvauja žmogžudystės tyrime.
Ir mes meldžiamės už aukos šeimą,
ir labai užjaučiu visus, kuriuos šis įvykis paveikė.
Metas „Patriots“ judėti į priekį ir būti komanda,
kuria mūsų sirgaliai galėtų didžiuotis.
Tam ir žaidžiame futbolą.
Bobas Kraftas sakė, kad jaučiasi apgautas Arono Hernandeso.
Ar jūs irgi taip jaučiatės?
Taip, aš susilaikysiu nuo komentarų
apie žmones, kurie dalyvauja juridiniame procese.
Argi dabar ne laikas? Sezonas dar neprasidėjo.
Argi dabar tam ne geriausias laikas?
Bet aš negaliu to padaryti.
Ar jums gresia nuobaudos?
Ačiū.
Aronas Hernandesas iš esmės nužudė „Patriots“.
Gerai, ramiai.
KOKS HERNANDESAS?
Bilas Beličikas pasakė savo žaidėjams: „Apie jį nekalbėsime.
Jis nebepriklauso šiai komandai. Judėkime į priekį.“
Tai – nauja pradžia mums visiems.
Suprantu, kad pastarosios 6 savaitės daugeliui buvo sudėtingos.
Bet stengsimės judėti į priekį kaip galėdami geriau.
Tačiau labai daug klausimų liko neatsakyti.
„Boston Globe“ įkurtas skyrius metus tyrė visus Arono gyvenimo aspektus.
Išsiaiškinome, kad dar prieš Odino Loido nužudymą
Aronas Hernandesas gyveno
labai žiauriame pasaulyje.
PRIEŠ 1 METUS 2012 M. LIEPOS 16 D.
2012 m. liepą
Aronas Hernandesas užsuko į klubą Bostono centre.
Jis ten lankėsi drauge su savo bičiuliu narkotikų prekeiviu iš Bristolio.
Hernandesas su draugu išėjo iš klubo
ir priėjo prie automobilio, kuriame sėdėjo du vyrukai,
kurie, Hernandeso manymu, negražiai su juo pasielgė klube.
Ir jie ėmė šaudyti.
Liudininkai pasakojo, kad sidabrinis visureigis sustojo,
ir iš jo buvo paleisti 8 ar 10 mirtini šūviai.
Jie paspruko nuo policijos.
Tačiau Arono paranoja tik stiprėjo, jis vis labiau klimpo į narkotikus,
todėl paprašė susitikimo su Bilu Beličiku.
Aronas jam pasakė, kad jo širdies draugei ir dukrai gresia pavojus.
Beličikas pasiūlė Hernandesui
„Patriots“ apsaugos departamento paslaugas,
tačiau Hernandesas atsisakė.
Jis paprašė Bilo Beličiko perleisti jį komandai Vakarinėje pakrantėje,
kad galėtų dingti iš N. Anglijos. Tiesiog pabėgti.
Tačiau Beličikas nesutiko.
2013 metais
Aronas Hernandesas paprašė, kad jį perleistų Vakarinės pakrantės komandai,
sakė, jog baiminasi dėl savo artimųjų gyvybės.
Ką jūs darėte, kai tą sužinojote?
Gaila, kad su Aronu taip nutiko,
bet aš neturiu ko pridurti.
Bilas Beličikas nepaaiškino,
kodėl jis neiškeitė Arono Hernandeso,
bet turbūt todėl, kad komanda investavo į jį tiek daug,
nes jis buvo tikrai geras žaidėjas.
Tai įkūnija vadinamąją „Futbolo korporaciją“ –
šaltą korporatyvinę įmonę, siekiančią pergalių.
Ir dėl to mirė jaunas žmogus.
Nemanau, kad kas žino,
kodėl Aronas Hernandesas nužudė Odiną Loidą.
Odinas Loidas buvo pusiau profesionalus futbolo žaidėjas Bostone.
Odiną ir Aroną siejo bendri interesai.
Jie abu dievino futbolą, mėgo išeiti pasilinksminti,
bet nėra įrodymų, kad Odinas Loidas būtų dalyvavęs
nusikalstamoje veikloje, su kuria buvo susijęs Aronas Hernandesas.
Jis buvo geraširdis vyrukas.
Žmonės jį mylėjo.
Jo mirtis sukrėtė.
Šimtai žmonių gedi 27-erių Odino Loido.
Pusiau profesionalų futbolo žaidėją
pagerbė šeimos nariai, draugai, komandos draugai.
Jis buvo mano stiprybė.
Labai jį myliu.
Meldžiamės ir užjaučiame šeimos narius.
Tai – labai liūdna istorija, su liūdna pabaiga, liūdna istorija.
Filmuota medžiaga iš teismo.
Aronas Hernandesas laukia nuosprendžio.
Prisiekusieji,
ar pripažįstate kaltinamąjį Aroną Hernandesą
kaltu dėl pirmojo laipsnio žmogžudystės?
Taip.
Aronai, ką tu sau galvojai, brolau?
Ko tu tikėjaisi?
Jei nusprendei taip pasielgti,
tikrai, ko tikėjaisi?
Visiškai nelogiška.
Žinojome, kad jis nėra tobulas pilietis,
bet ar įtarėme,
kad jis galėtų lakstyti ir šaudyti į žmones? Ne.
Aronas be abejonės buvo labai talentingas žaidėjas,
jis pasirašė įspūdingą sutartį,
kurios, žvelgdami iš dabartinio taško, neturėjome pasirašyti.
Arono Hernandeso karjerai ir apskritai gyvenimui būtų buvę geriausia,
jei jis būtų žaidęs už Siatlo „Seahawks“,
tad vaikystės draugai nebūtų gyvenę vos už 2 val. kelio.
iš savo gimtojo Bristolio.
Buvo nužudytas žmogus.
Jaunas žmogus neteko gyvybės dėl Arono Hernandeso.
FOKSBORAS
Kai nupirkome komandą,
sakiau, kad galime pakeisti mūsų bendruomenę
į gerąją pusę.
Šiuo atveju to nepadarėme.
Turime tėvus, kurie kasdien pabunda netekę savo sūnų.
Mergaitė liko be tėvo.
Čia mes susimovėme,
ir aš atsiprašau visų,
kurie jaučiate tą skausmą.
2017 M. BALANDŽIO 19 D. ARONAS HERNANDESAS KALĖJIME NUSIŽUDĖ.
JAM BUVO 27-ERI.
HERNANDESAS BUVO IŠTEISINTAS 2012 M. BOSTONO NAKTINIO KLUBO ŽUDYNIŲ BYLOJE.
JO BIČIULIUI KALTINIMAI NEBUVO PATEIKTI.
Išvertė Akvilė Katilienė